Rechtebermoor

Rechtebermoor () is en lütten Oortsdeel von Rechtebe in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Wortfleet.

 Geografie 

De Oort liggt in de Masch von Oosterstood. Na Oosten to slütt sik de Oosterholter Geest an. Dat Water ut dat Rebeed flütt över Gravens un Fleten na’n Indiekkanaal un wieder na’n Rechten Blangenarm von de Werser hen af.

De Naveröörd sünd Offenwardermoor un Weersbermoor in’n Noorden, Uthleererbarg in’n Noordoosten, Uthleer in’n Süüdoosten, Cleve in’n Süden, Rechtebe in’n Süüdwesten un Weersbe un Offenwarden in’n Noordwesten.

 Historie 

 Verwaltungsgeschicht 

De Oort hett vör 1885 to’n Bezirk Süüd-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort hett al jümmer to de Gemeen Rechtebe mit bihöört. 1928/1929 is Rechtebe Deel von de Gemeen Wortfleet worrn. De Gemeen Wortfleet wedder is mit de Gemeenreform in Neddersassen an’n 1. März 1974 an de Gemeen Saans kamen. Mit’n 1. Januar 2014 is de Gemeen Saans Deel von de Gemeen Hagen worrn. Sietdem is Rechtebe wedder von Saans aflööst un billt binnen de Gemeen Hagen tohoop mit Wortfleet en Oortschop mit egen Oortsvörsteiher.

 Inwahnertall 

 Religion 

Rechtebermoor is evangeelsch-luthersch präägt un höört to dat Kaspel von de Marienkark in Weersbe.

För de Kathoolschen is de Hillig-Hart-Jesu-Kark in Geestmünn tostännig.

 Weertschop un Infrastruktur 

För Rechtebermoor is de freewillige Füürwehr Wortfleet  mit tostännig.

 Verkehr 

Rechtebermoor is in Uthleer an de Landsstraat 134 anbunnen, de in’n Noordoosten över Hagen, Braamst, Bokel un Stubben na Beverst an de Bundsstraat 71 ran geiht un in’n Süden över Meyenborg un Swonewebel na Blomendal (Bremen-Noord).

De nächste Autobahn is de Autobahn 27 (Afsnidd Bremen–Bremerhoben). De Opfohrt 13 Uthleer liggt so fiev Kilometer in’n Oosten von Rechtebermoor an de K 48.

De nächste Bahnhoff is so bi 19 Kilometer wied weg in’n Süden de Bahnhoff Farge an de Bahnlien Farge–Vesack. Dor föhrt de Lien RS 1 von de Regio-S-Bahn Bremen/Neddersassen, de von Farge bet na Veern geiht. De Bahnhoff Lübbs an de Bahnlien Bremen–Bremerhoben is ok so bi 19 Kilometer weg in’n Oosten. Von 1911 bet 1931 hett dat in Rechtebe un Weersbe Bahnhööv an de Nedderwerserbahn geven.

 Scholen 

Na School gaht de Kinner op de Grundschool Uthleer un na Hagen för de annern Schoolformen.

 Footnoten 

Kategorie:Oort
Kategorie:Landkreis Cuxhoben